## Rješenje kojim se Mladenu Mišoviću iz Rijeke oduzima dozvola za obavljanje poslova brokera

### NN 95/2008 (20.8.2008.), Rješenje kojim se Mladenu Mišoviću iz Rijeke oduzima dozvola za obavljanje poslova brokera

# HRVATSKA AGENCIJA ZA NADZOR FINANCIJSKIH USLUGA

**2984**

Na temelju odredbi članka 15. točka 4. alineja 1. i članka 8. stavak 1. Zakona o
Hrvatskoj agenciji za nadzor financijskih usluga (»Narodne novine« br. 140/05),
te članka 58. stavak 1. točka 7. Zakona o tržištu vrijednosnih papira (»Narodne
novine« br. 84/02 i 138/06), Uprava Hrvatske agencije za nadzor financijskih
usluga, po službenoj dužnosti, u predmetu oduzimanja dozvole za obavljanje
poslova brokera Mladenu Mišoviću iz Rijeke, Slavka Krautzeka 82, na sjednici
održanoj 31. srpnja 2008. godine donijela je

## RJEŠENJE

1. Mladenu Mišoviću iz Rijeke, Slavka Krautzeka 82, oduzima se dozvola za
obavljanje poslova brokera.
2. Ovo rješenje upisuje se u Registar ovlaštenih brokera, koji vodi Hrvatska
agencija za nadzor financijskih usluga, pod rednim brojem 319 (tristo
devetnaest).
3. Ovo rješenje objavit će se u »Narodnim novinama«.

```
Obrazloženje
```

Rješenjem Hrvatske agencije za nadzor financijskih usluga (dalje: Agencija),
klasa: UP/I-451-04/07-07/105 od 25. listopada 2007. godine, Mladenu Mišoviću,
zaposleniku ovlaštenog društva Croba vrijednosnice d.o.o., Zagreb, Kvaternikov
trg 9, izdana je na neodređeno vrijeme dozvola za obavljanje poslova brokera.
Broker je dužan kontinuirano obavljati poslove sukladno Zakonu o tržištu
vrijednosnih papira (»Narodne novine« br. 84/02 i 138/06, dalje: ZTVP) i aktima
Agencije.
Odredbom članka 58. stavak 1. točka 7. ZTVP-a propisano je da će Agencija
rješenjem oduzeti dozvolu brokeru koji prestane ispunjavati uvjete na temelju
kojih mu je dozvola izdana ako, u roku koji Agencija odredi, te uvjete ne
ispuni.
Rješenjem Agencije od 17. travnja 2008. godine u predmetu klase: UP/I-451-04/08-02/13,
ovlaštenom društvu Croba vrijednosnice d.o.o., Zagreb, Kvaternikov trg 9,
oduzeta je dozvola za obavljanje svih poslova s vrijednosnim papirima. Dakle,
društvo Croba vrijednosnice d.o.o., Zagreb, od 17. travnja 2008. godine nije
više ovlašteno društvo.
Zbog navedenog, Mladenu Mišoviću je zaključkom Agencije naloženo da u roku od 3
mjeseca od zaprimanja predmetnog zaključka Agenciji dostavi dokaz da kao
zaposlenik ovlaštenog društva obavlja poslove trgovine s vrijednosnim papirima.
Predmetni zaključak imenovani je zaprimio 24. travnja 2008. godine.
Budući da u ostavljenom roku, niti naknadno, Mladen Mišović nije dostavio
Agenciji traženi dokaz, valjalo je na temelju odredbe članka 58. stavak 1. točka
7. ZTVP-a, riješiti kao u izrjeci ovog rješenja, dakle oduzeti mu dozvolu za
obavljanje poslova brokera i provesti upis oduzimanja dozvole u Registru
ovlaštenih brokera koji vodi Agencija, s danom upisa 31. srpnja 2008. godine,
pod rednim brojem 319 (tristo devetnaest).
Sukladno odredbi članka 8. stavak 3. Zakona o Hrvatskoj agenciji za nadzor
financijskih usluga (»Narodne novine« br. 140/05), ovo rješenje objavit će se u
»Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali se protiv istoga može pokrenuti
upravni spor podnošenjem tužbe Upravnom sudu Republike Hrvatske u roku od 30 od
primitka ovog rješenja.

Klasa: UP/I-451-04/08-07/55
Urbroj: 326-111/08-3
Zagreb, 31. srpnja 2008.

Predsjednik Uprave
**Ante Samodol**, v. r.

Rješenje, NN 95/2008-2984
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)